section_heading: Panathinaikos
paragraph_text: Nikopolidis je prve nogometne korake napravio u lokalnome klubu Anagennisi Arta nakon čega je u ljeto 1989. otišao u Panathinaikos. Tamo je prvotno bio drugi golman, iza standardnog Józefa Wandzika. Za klub je debitirao u sezoni 1990./91. protiv velikog rivala Olympiacosa. Prvim vratarom kluba postao je tek u sezoni 1997./98. u dobi od 26 godina. S klubom je u sezoni 2001./02. nastupao u Ligi prvaka te je bio ključan igrač koji je pomogao klubu da dođe do četvrtfinala natjecanja. Nakon što su u sezoni 2003./04. pregovori njega i kluba o potpisivanju novog ugovara propali, Nikopolidis je maknut iz prve momčadi a novim vratarom je postao Konstantinos Chalkias.